

**ΟΔΗΓΙΕΣ**

**ΚΑΤΑΓΡΑΦΗΣ ΚΑΙ ΑΠΟΘΗΚΕΥΣΗΣ ΗΛΕΚΤΡΟΝΙΚΩΝ ΔΕΔΟΜΕΝΩΝ**

**ΓΙΑ ΤΟΥΣ ΠΡΑΓΜΑΤΙΚΟΥΣ ΔΙΚΑΙΟΥΧΟΥΣ**

**ΤΑΜΕΙΩΝ ΑΣΥΛΟΥ ΜΕΤΑΝΑΣΤΕΥΣΗΣ**

**ΚΑΙ ΕΣΩΤΕΡΙΚΩΝ ΥΠΟΘΕΣΕΩΝ (Τ.Α.Μ.Ε.Υ)**

**[ΆΡΘΡΑ 69(2), 72(1Ε) ΚΑΙ**

**ΠΑΡΑΡΤΗΜΑ XVII ΤΟΥ ΚΑΝ.(ΕE) 2021/1060]**

Εικόνα που περιέχει κείμενο

Περιγραφή που δημιουργήθηκε αυτόματα

Πίνακας περιεχομένων

[1.1 ΕΙΣΑΓΩΓΗ 2](#_Toc194567024)

[1.2 Η ΕΝΝΟΙΑ ΤΟΥ ΠΡΑΓΜΑΤΙΚΟΥ ΔΙΚΑΙΟΥΧΟΥ 2](#_Toc194567025)

[2. ΘΕΣΜΙΚΟ ΠΛΑΙΣΙΟ 3](#_Toc194567026)

[2.1. ΠΟΙΑ ΣΤΟΙΧΕΙΑ ΠΡΕΠΕΙ ΝΑ ΚΑΤΑΧΩΡΟΥΝΤΑΙ 3](#_Toc194567027)

[2.2.ΥΠΟΧΡΕΟΙ ΚΑΤΑΧΩΡΙΣΗΣ ΣΤΟ ΚΠΜΔ 3](#_Toc194567028)

[3.ΠΕΡΙΓΡΑΦΗ ΔΙΑΛΕΙΤΟΥΡΓΙΚΟΤΗΤΑΣ 4](#_Toc194567029)

[4. ΚΑΤΑΧΩΡΙΣΗ ΣΤΟΙΧΕΙΩΝ ΣΤΟ ΟΠΣ 6](#_Toc194567030)

[4.1 ΠΡΑΓΜΑΤΙΚΟΙ ΔΙΚΑΙΟΥΧΟΙ ΑΝΑΔΟΧΩΝ ΣΤΟ ΤΔΥ 6](#_Toc194567031)

[4.2 ΠΡΑΓΜΑΤΙΚΟΙ ΔΙΚΑΙΟΥΧΟΙ ΦΟΡΕΩΝ (ΔΙΚΑΙΟΥΧΩΝ) ΣΤΗΝ ΚΑΡΤΕΛΑ ΦΟΡΕΑ 9](#_Toc194567032)

[5. ΠΑΡΑΡΤΗΜΑΤΑ 10](#_Toc194567033)

[5.1 Προϋποθέσεις για καταχώριση στοιχείων πραγματικών δικαιούχων στο ΟΠΣ 10](#_Toc194567034)

[5.2 Ειδικές περιπτώσεις ελληνικών ΑΦΜ εκτός ΚΜΠΔ 10](#_Toc194567035)

[5.3 Αναφορές στον Καν. (ΕΕ) 2021/1060 για τους πραγματικούς δικαιούχους 11](#_Toc194567036)

## ΕΙΣΑΓΩΓΗ

Το παρόν έγγραφο έχει ως στόχο την παροχή οδηγιών προς ΔΑ/ΕΦ και τους δικαιούχους προκειμένου να συλλέξουν, να καταγράψουν και να αποθηκεύσουν ηλεκτρονικά δεδομένα για τους πραγματικούς δικαιούχους μεταξύ των αποδεκτών ενωσιακής χρηματοδότησης. Τα δεδομένα αυτά δύνανται να αξιοποιούνται για την πρόληψη, τον εντοπισμό, τη διόρθωση και την αναφορά των παρατυπιών, συμπεριλαμβανομένων των περιπτώσεων απάτης για τη διασφάλιση της νομιμότητας και κανονικότητας των δαπανών που υποβάλλονται στην Ε. Επιτροπή. Με βάση τις παρούσες οδηγίες, η συλλογή των στοιχείων και η καταχώρισή τους στο ΟΠΣ (συμπεριλαμβανομένων των Βεβαιώσεων Υποβολής Δήλωσης Πραγματικών Δικαιούχων που παράγονται από το Κεντρικό Μητρώο Πραγματικών Δικαιούχων) γίνεται με πρωτοβουλία των υπόχρεων φορέων. Η Ε. Επιτροπή με ενημερωτικό σημείωμα (CPRE\_23-0003-00, 10/02/2023) που έθεσε υπόψη τής Ομάδας Εμπειρογνωμόνων του Καν. 2021/1060 (Κανονισμός Κοινών Διατάξεων, ΚΚΔ), σχετικά με τη «Συλλογή δεδομένων που σχετίζονται με πραγματικούς δικαιούχους», ανοίγει τον δρόμο για πρόσβαση των διαχειριστικών αρχών στο Κεντρικό Μητρώο Πραγματικών Δικαιούχων. Σύμφωνα δε με το από 20/03/2025 σχετικό έγγραφο οδηγιών[[1]](#footnote-2) της ΕΥΘΥΠΣ, στην παραγωγική λειτουργία του ΟΠΣ έχει ενεργοποιηθεί η διαλειτουργικότητα με το Κεντρικό Μητρώο Πραγματικών Δικαιούχων (ΚΜΠΔ) της ΑΑΔΕ.

## Η ΕΝΝΟΙΑ ΤΟΥ ΠΡΑΓΜΑΤΙΚΟΥ ΔΙΚΑΙΟΥΧΟΥ

Ως «πραγματικός δικαιούχος (beneficial owner)» θεωρείται το ή τα φυσικά πρόσωπα, στα οποία τελικά ανήκει ο πελάτης, νομικό πρόσωπο ή νομική οντότητα, ή τα οποία ελέγχουν αυτόν, καθώς και το ή τα φυσικά πρόσωπα για λογαριασμό των οποίων διεξάγεται συναλλαγή ή δραστηριότητα (άρθρο 3 παρ.17, ν.4557/2018). Η έννοια του πραγματικού δικαιούχου εισάγεται στην ελληνική νομοθεσία με τον ν.4557/2018 (ΦΕΚ Α' 139) «Πρόληψη και καταστολή της νομιμοποίησης εσόδων από εγκληματικές δραστηριότητες και της χρηματοδότησης της τρομοκρατίας (ενσωμάτωση της Οδηγίας 2015/849/EE) και άλλες διατάξεις», με τον οποίο ενσωματώθηκε στο εθνικό δίκαιο η Οδηγία (ΕΕ) 2015/849 σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας. Βάσει του ν.4557/2018, με τις προδιαγραφές και τους σκοπούς που καθορίζονται από τη Γενική Γραμματεία Οικονομικής Πολιτικής του Υπουργείου Οικονομικών, δημιουργείται και τηρείται στη Γενική Γραμματεία Πληροφοριακών Συστημάτων Δημόσιας Διοίκησης (ΓΓΠΣΔΔ) του Υπουργείου Ψηφιακής Διακυβέρνησης το **«Κεντρικό Μητρώο Πραγματικών Δικαιούχων» (ΚΜΠΔ)**.

Η διάθεση των διαδικτυακών υπηρεσιών πρόσβασης στο Μητρώο διενεργείται μέσω της διαδικτυακής εφαρμογής με την περιγραφή «Κεντρικό Μητρώο Πραγματικών Δικαιούχων» που είναι αναρτημένη στην αρχική ιστοσελίδα της ΓΓΠΣΔΔ (https://www.gsis.gr), στη διαδρομή Αρχική > Πολίτες και Επιχειρήσεις > Επιχειρήσεις > Μητρώο Πραγματικών Δικαιούχων. Το ΚΜΠΔ συνδέεται ηλεκτρονικά με τον ΑΦΜ κάθε νομικού προσώπου ή νομικής οντότητας για το οποίο η Ανεξάρτητη Αρχή Δημοσίων Εσόδων διαθέτει τα απαραίτητα στοιχεία από το φορολογικό μητρώο.

Στο ΚΜΠΔ όλα τα νομικά πρόσωπα και όλες οι νομικές οντότητες που έχουν έδρα στην Ελλάδα ή ασκούν επιχειρηματική δραστηριότητα που φορολογείται στην Ελλάδα υποχρεούνται να καταχωρίζουν τα εκ του νόμου απαιτούμενα στοιχεία των πραγματικών δικαιούχων τους. **Σημειώνεται ότι εάν εξαντληθούν όλα τα δυνατά μέσα και δεν προσδιοριστεί κανένα πρόσωπο ως πραγματικός δικαιούχος, το ή τα φυσικό/ά πρόσωπο/α που κατέχουν θέση ανώτατου διοικητικού στελέχους διευθύνοντος το νομικό πρόσωπο ή τη νομική οντότητα δύνανται να θεωρούνται ως πραγματικοί δικαιούχοι[[2]](#footnote-3).**

Σκοπός του ΚΜΠΔ είναι η άμεση πρόσβαση σε πληροφορίες σχετικά με τον πραγματικό δικαιούχο, στο πλαίσιο της διαφάνειας των εταιρικών οντοτήτων και των παρεμφερών νομικών μορφωμάτων, με στόχο την πρόληψη και την καταπολέμηση της χρησιμοποίησής τους για ξέπλυμα χρήματος και χρηματοδότηση της τρομοκρατίας.

## 2. ΘΕΣΜΙΚΟ ΠΛΑΙΣΙΟ

* Κανονισμός (ΕΕ) 2021/1060 (ΚΚΔ): - άρθρο 69, παρ. 2

άρθρο 72, παρ. 1, στοιχείο (ε)

* ΠΑΡΑΡΤΗΜΑ XVII (πεδία δεδομένων 3, 23 (β)
* Οδηγία (ΕΕ) 2015/849
* Νόμος 4557/2018 όπως ισχύει, καθώς και οι σχετικές κατ’ εξουσιοδότηση ΥΑ

## 2.1. ΠΟΙΑ ΣΤΟΙΧΕΙΑ ΠΡΕΠΕΙ ΝΑ ΚΑΤΑΧΩΡΟΥΝΤΑΙ

Τα στοιχεία που απαιτούνται να συλλέγονται για τους πραγματικούς δικαιούχους αναφέρονται στο Παράρτημα XVII του ΚΚΔ.

Η καταχώριση των σχετικών δεδομένων γίνεται:

α) κατά την **ένταξη της πράξης** όπου καταχωρίζονται τα στοιχεία όλων των πραγματικών δικαιούχων του δικαιούχου (πεδίο δεδομένων 3 του Παραρτήματος XVII του ΚΚΔ). Στους δικαιούχους περιλαμβάνονται και όσοι φορείς πραγματοποιούν δαπάνες στο πλαίσιο της πράξης οι οποίες αντιμετωπίζονται ως δαπάνες που πραγματοποιούνται από τον δικαιούχο,

β) κατά την **ανάληψη νομικής δέσμευσης** - για διαδικασίες σύναψης δημόσιων συμβάσεων που υπερβαίνουν τα κατώτατα όρια της Ένωσης - όπου καταχωρίζονται τα στοιχεία όλων των πραγματικών δικαιούχων του αναδόχου (πεδίο δεδομένων 23 (β) του Παραρτήματος XVII του ΚΚΔ).

Οι πράξεις που υλοποιούνται εφαρμόζοντας επιλογές απλοποιημένου κόστους, βάσει των απαντήσεων που έχει δώσει η Ε. Επιτροπή, δεν εξαιρούνται από τη νομική υποχρέωση της διαχειριστικής αρχής να καταγράφει και να αποθηκεύει ηλεκτρονικά τα δεδομένα που απαιτούνται για τους πραγματικούς δικαιούχους, συμπεριλαμβανομένων των πεδίων 23 και 24 του παραρτήματος XVII του ΚΚΔ.

## 2.2.ΥΠΟΧΡΕΟΙ ΚΑΤΑΧΩΡΙΣΗΣ ΣΤΟ ΚΠΜΔ

Διευκρινίσεις για τους υπόχρεους καταχώρισης στο Κεντρικό Μητρώο Πραγματικών Δικαιούχων του άρθρου 20 του ν. 4557/2018 (Α’ 139), όπως τροποποιήθηκε με τον ν.4734/2020 (Α’ 196), παρέχονται στο σύνδεσμο:

https://www.gsis.gr/sites/default/files/2020-12/22-12-2020%20%20%20%CE%94%CE%B9%CE%B5%CF%85%CE%BA%CF%81%CE%B9%CE%BD%CE%AF%CF%83%CE%B5%CE%B9%CF%82%20%CE%B3%CE%B9%CE%B1%20%CE%9A%CE%9C%CE%A0%CE%94\_%CE%A4%CE%95%CE%9B%CE%99%CE%9A%CE%9F\_22.12.2020\_CORRIGENDUM.pdf

Σημειώνεται ότι **δεν** **είναι υπόχρεοι καταχώρισης στο Κεντρικό Μητρώο Πραγματικών Δικαιούχων οι Φορείς Γενικής Κυβέρνησης, καθώς και τα νομικά πρόσωπα που ανήκουν εξολοκλήρου στο Ελληνικό Δημόσιο ή ελέγχονται από αυτό** -**ακόμη κι αν δεν ανήκουν στο Μητρώο Φορέων Γενικής Κυβέρνησης (ΥΑ με αριθμ.146847 ΕΞ 2020 σχετικά με την τήρηση και τη διαδικασία καταχώρισης στο Κεντρικό Μητρώο Πραγματικών Δικαιούχων).**


Επικαιροποιημένες πληροφορίες, για το θεσμικό πλαίσιο που διέπει τους πραγματικούς δικαιούχους και τις υποχρεώσεις που ανακύπτουν, μπορούν να αναζητούνται στο σύνδεσμο: <https://www.gsis.gr/polites-epiheiriseis/epiheiriseis/mitroo-pragmatikon-dikaioyhon>.

## 3.ΠΕΡΙΓΡΑΦΗ ΔΙΑΛΕΙΤΟΥΡΓΙΚΟΤΗΤΑΣ

Οι δικαιούχοι πρέπει κατ’ ελάχιστον να συλλέγουν και να εξασφαλίζουν πρόσβαση στις ακόλουθες τυποποιημένες κατηγορίες δεδομένων: i) όνομα και επώνυμο, ημερομηνία γέννησης και αριθμός μητρώου ΦΠΑ ή ΑΦΜ για κάθε πραγματικό δικαιούχο του δικαιούχου, εφόσον υπάρχουν, όπως ορίζονται στο άρθρο 3 παρ. 6 της οδηγίας (ΕΕ) 2015/849 και μόνο όταν πρόκειται για διαδικασίες σύναψης δημόσιων συμβάσεων που υπερβαίνουν τα κατώτατα όρια της Ένωσης: ii) όνομα και επώνυμο, ημερομηνία γέννησης και αριθμό μητρώου ΦΠΑ ή ΑΦΜ για κάθε πραγματικό δικαιούχο του αναδόχου, όπως ορίζονται στο άρθρο 3 παρ. 6 της οδηγίας (ΕΕ) 2015/849.

**Χάρη στη διασύνδεση μεταξύ ΚΜΠΔ της ΑΑΔΕ και του ΟΠΣ πλέον απλοποιούνται οι απαιτούμενες ενέργειες για την καταχώριση στοιχείων πραγματικών δικαιούχων, διασφαλίζοντας παράλληλα την εγκυρότητα και πληρότητα των απαιτούμενων στοιχείων.**

**Η λειτουργικότητα έχει υλοποιηθεί στο ΟΠΣ διαγραμματικά ως εξής:**

****


## 4. ΚΑΤΑΧΩΡΙΣΗ ΣΤΟΙΧΕΙΩΝ ΣΤΟ ΟΠΣ

## 4.1 ΠΡΑΓΜΑΤΙΚΟΙ ΔΙΚΑΙΟΥΧΟΙ ΑΝΑΔΟΧΩΝ ΣΤΟ ΤΔΥ

Στο ΟΠΣ, στην οθόνη 4.3 **Τεχνικό Δελτίο Υποέργου,** στον **πίνακα Β** (Στοιχεία Αναδόχων και άλλων οντοτήτων), **η πρόσβαση στα στοιχεία των πραγματικών δικαιούχων γίνεται από το μπλε**

**κουμπί** της παρακάτω εικόνας. Με τον τρόπο αυτό έχει διαχωριστεί η επεξεργασία των

στοιχείων των πραγματικών δικαιούχων από την επεξεργασία των στοιχείων του αναδόχου (**πορτοκαλί κουμπί**). Το μπλε κουμπί είναι ενεργοποιημένο **μόνο** όταν πληρούνται οι προϋποθέσεις που περιλαμβάνονται στο κατωτέρω **Παράρτημα 5.1.**



Επεξεργασία στοιχείων

**αναδόχου**

Επεξεργασία στοιχείων

**πραγματικών δικαιούχων**


*Σχήμα 1*

**Απενεργοποιημένο:**

όταν το ΟΠΣ δεν απαιτεί στοιχεία για πραγματικούς δικαιούχους

* 1. **Αρχική καταχώρηση**: Με το πάτημα του μπλε κουμπιού «Πραγματικοί Δικαιούχοι» ανοίγει η οθόνη:

*Σχήμα 2*



Πατώντας το κουμπί **«Προσθήκη»:**

α) **αν ο ΑΦΜ του αναδόχου είναι ελληνικός,** εμφανίζεται το ακόλουθο μήνυμα επιβεβαίωσης:

*«Πρόκειται να πραγματοποιηθεί κλήση για την άντληση στοιχείων από το Κεντρικό Μητρώο Πραγματικών Δικαιούχων. Για λόγους προστασίας προσωπικών δεδομένων, όλες οι κλήσεις καταγράφονται. Η ενέργεια επιτρέπεται αποκλειστικά για ΑΦΜ αναδόχων. Επιθυμείτε να συνεχίσετε;»*

Με την αποδοχή, πραγματοποιείται κλήση στο ΚΜΠΔ και συμπληρώνεται αυτόματα ο πίνακας με τα στοιχεία. Τα στοιχεία είναι **μόνο** για επισκόπηση και **δεν** μπορεί να γίνει καμία επεξεργασία.

Εικόνα που περιέχει κείμενο, στιγμιότυπο οθόνης, λογισμικό, αριθμός

Το περιεχόμενο που δημιουργείται από τεχνολογία AI ενδέχεται να είναι εσφαλμένο.*Σχήμα 3*

**Για κάθε φυσικό πρόσωπο, τα πλήρη στοιχεία εμφανίζονται σε αναδυόμενη οθόνη, όταν επιλεχθεί το πορτοκαλί κουμπί. Στο παράδειγμα που ακολουθεί εμφανίζονται μερικές ενδεικτικές τιμές όπως έρχονται συμπληρωμένες από το ΚΜΠΔ:**

Εικόνα που περιέχει κείμενο, στιγμιότυπο οθόνης, λογισμικό, ιστοσελίδα

Το περιεχόμενο που δημιουργείται από τεχνολογία AI ενδέχεται να είναι εσφαλμένο.

*Σχήμα 4*

* + - **ο ΑΦΜ του Αναδόχου δεν υπάρχει στο ΚΜΠΔ**, εμφανίζεται το μήνυμα:

«*Ο ΑΦΜ ΧΧΧΧ δεν βρέθηκε στο ΚΜΠΔ. Τα σχετικά στοιχεία θα πρέπει να υποβληθούν στο ΚΜΠΔ ώστε να συνεχίσετε. Εάν δεν υφίσταται σχετική υποχρέωση, υποβάλετε αίτημα στο helpdesk με την αντίστοιχη αιτιολόγηση.»*

* + - **ο ΑΦΜ υπάρχει στο ΚΜΠΔ αλλά δεν έχει εξαρτώμενα φυσικά πρόσωπα**, εμφανίζεται το μήνυμα:

*«Ο ΑΦΜ ΧΧΧΧ βρέθηκε στο ΚΜΠΔ αλλά δεν περιλαμβάνει εξαρτώμενα φυσικά πρόσωπα. Εάν δεν υπάρχει υποχρέωση καταχώρισης στοιχείων φυσικών προσώπων στο ΚΜΠΔ, υποβάλετε αίτημα στο helpdesk με τη σχετική αιτιολόγηση.»*

θα πρέπει πρώτα να επιβεβαιωθεί ότι έχει γίνει ορθά η καταχώρηση του ΑΦΜ στο ΟΠΣ και μετά ο δικαιούχος να επανέλθει στην άντληση των στοιχείων αυτών στο ΤΔΥ.

Εάν **αιτιολογημένα** δεν υπάρχει υποχρέωση για καταχώριση στοιχείων στο ΚΜΠΔ, θα πρέπει να υποβληθεί *αίτημα στο helpdesk με την αντίστοιχη αιτιολόγηση,* **και αφού η αιτιολόγηση γίνει δεκτή**, οι ΑΦΜ εξαιρούνται από τη διασύνδεση και φέρουν τον χαρακτηρισμό «**Μη απαίτηση καταχώρισης Φυσικών προσώπων στο ΚΜΠΔ**».

Ακολούθως, στο ΟΠΣ ενεργοποιείται η δυνατότητα να καταχωρηθούν τα στοιχεία πραγματικών δικαιούχων από τον χρήστη, χειροκίνητα, και να επισυναφθούν αρχεία, σύμφωνα με το **Παράρτημα 2.**

**β) αν ο ΑΦΜ του αναδόχου δεν είναι ελληνικός**, η προσθήκη όλων των φυσικών προσώπων γίνεται από τον χρήστη χειροκίνητα. Στο ΟΠΣ, ενεργοποιείται η δυνατότητα να καταχωριστούν τα στοιχεία στην οθόνη και η αποθήκευση γίνεται με το πάτημα του κουμπιού «Καταχώριση ΠΔ» (Σχήμα 3).

* 1. **Επικαιροποίηση στοιχείων πραγματικών δικαιούχων:** σε περίπτωση που σε ΑΦΜ αναδόχου έχουν ήδη εισαχθεί τα στοιχεία πραγματικών δικαιούχων λόγω υποβολής κάποιου άλλου Τεχνικού Δελτίου Υποέργου, τότε ο πίνακας (Σχήμα 3) θα εμφανιστεί με συμπληρωμένα τα απαιτούμενα στοιχεία.

**Για να διασφαλιστεί ότι το ΟΠΣ είναι ενημερωμένο με τα τελευταία στοιχεία,** ο χρήστης πατάει το κουμπί «Προσθήκη». Αν για τον ΑΦΜ υπάρχει διασύνδεση με το ΚΜΠΔ, με το πάτημα θα έρθουν τα επικαιροποιημένα στοιχεία που τηρούνται στο ΚΜΠΔ. Αν δεν υπάρχει διασύνδεση, θα πρέπει να γίνει χειροκίνητα η καταχώρηση των επικαιροποιημένων στοιχείων από τον χρήστη.

Επισημαίνεται ότι στο ΟΠΣ για κάθε ΑΦΜ αποθηκεύονται όλες οι εκδόσεις των επικαιροποιήσεων των στοιχείων φυσικών προσώπων και σε ισχύ είναι η πλέον πρόσφατη.

## 4.2 ΠΡΑΓΜΑΤΙΚΟΙ ΔΙΚΑΙΟΥΧΟΙ ΦΟΡΕΩΝ (ΔΙΚΑΙΟΥΧΩΝ) ΣΤΗΝ ΚΑΡΤΕΛΑ ΦΟΡΕΑ

Τα στοιχεία πραγματικών δικαιούχων για τα υπόχρεα νομικά πρόσωπα/οντότητες καταγράφονται στις Βοηθητικές Εργασίες > Καρτέλα Φορέα (8.1) στο ΟΠΣ και η υποχρέωση αφορά όλους τους φορείς που υλοποιούν ή πρόκειται να υλοποιήσουν δράσεις στο πλαίσιο της προγραμματικής περιόδου 2021-2027. Στην καρτέλα έχουν πρόσβαση οι δικαιούχοι (κάθε φορέας έχει πρόσβαση μόνο στη δική του καρτέλα).

Ειδικότερα, στον πίνακα **«Φορολογικά Στοιχεία - Πραγματικοί Δικαιούχοι»** του τμήματος Α «Γενικά Στοιχεία» της Καρτέλας Φορέαέχει εφαρμοστεί η ίδια λειτουργικότητα, δηλαδή η συμπλήρωση των πραγματικών δικαιούχων γίνεται μέσω του αντίστοιχου **μπλε κουμπιού.**

Η απαίτηση τήρησης στοιχείων πραγματικών δικαιούχων στο ΟΠΣ, βασίζεται στις τιμές των πεδίων «Κατηγορία Νομικού Προσώπου», όπως περιγράφονται κατωτέρω στο Παράρτημα 5.1 στην οθόνη Καρτέλα Φορέα (υπάρχει σχετική ένδειξη δίπλα στην περιγραφή της κατηγορίας και έχει ενεργοποιηθεί σχετικός **έλεγχος** για την συμβατότητα των κατηγοριών).

## 5. ΠΑΡΑΡΤΗΜΑΤΑ

## 5.1 Προϋποθέσεις για καταχώριση στοιχείων πραγματικών δικαιούχων στο ΟΠΣ

**Για τους αναδόχους στο Τεχνικό Δελτίο Υποέργου:**

1. ΑΦΜ Αναδόχου = Νομικό Πρόσωπο
2. Ρόλος Αναδόχου/Φορέα = Ανάδοχος
3. Είδος Υποέργου = Δημόσια Σύμβαση
4. Προέγκριση με λίστα εξέτασης άνω των ορίων

**Για τους δικαιούχους (Φορείς):**

Κατηγορία Νομικού Προσώπου >=52140

|  |  |
| --- | --- |
| 52140 | ΝΠΔΔ Εποπτευόμενα, Εκτός Δημοσίου Τομέα (πλην ΟΤΑ) |
| 52141 | ΔΕΥΑ - Δημοτική Επιχείρησης Ύδρευσης Αποχέτευσης |
| 52142 | Άλλα ΝΠΙΔ Εποπτευόμενα από ΟΤΑ, εκτός Δημοσίου Τομέα |
| 52143 | Κοινωφελή Ιδρύματα, Εποπτευόμενα, Εκτός Δημόσιου Τομέα |
| 52145 | ΝΠΙΔ Εποπτευόμενα, Εκτός Δημόσιου Τομέα (πλην ΟΤΑ) |
| 52150 | Μη Εποπτευόμενα Νομικά Πρόσωπα |
| 52151 | ΜΚΟ/Μη Εποπτευόμενες ΑΜΚΕ |

## 5.2 Ειδικές περιπτώσεις ελληνικών ΑΦΜ εκτός ΚΜΠΔ

Σύμφωνα με το άρθρο 20 του ν.4557/2018, **οι εισηγμένες εταιρίες** σε ρυθμιζόμενη αγορά δεν απαιτείται να καταχωρούν στοιχεία πραγματικών δικαιούχων στο ΚΜΠΔ. Υπόκεινται όμως σε απαιτήσεις γνωστοποίησης, σύμφωνα με την ενωσιακή νομοθεσία ή ισοδύναμα διεθνή πρότυπα που εξασφαλίζουν επαρκή διαφάνεια σχετικά με τον πραγματικό δικαιούχο. Στο πλαίσιο αυτό, οφείλουν να τηρούν ως ειδικό μητρώο, αρχείο γνωστοποιήσεων του ν. 3556/2007 και να το επικαιροποιούν κάθε φορά που λαμβάνει χώρα γεγονός που γνωστοποιείται στην Επιτροπή Κεφαλαιαγοράς.

Προκειμένου να ικανοποιηθεί η απαίτηση του Καν. 2021/1060 αναφορικά με τη συλλογή στοιχείων πραγματικών δικαιούχων, στις περιπτώσεις που δικαιούχος ή ανάδοχος είναι εισηγμένη εταιρεία, στο ΟΠΣ επισυνάπτεται Υπεύθυνη Δήλωση του άρθρου 8 του ν.1599/1986 αρμοδίως υπογεγραμμένη, και αυτά τα στοιχεία καταχωρούνται στο ΟΠΣ.

Στην Υπεύθυνη Δήλωση δηλώνονται τα στοιχεία των φυσικών προσώπων (κατ’ ελάχιστον, όνομα, επώνυμο, ΑΦΜ και ημερομηνία γέννησης) που κατέχουν άμεσα ή έμμεσα μετοχές με δικαίωμα ψήφου άνω του 5% ή που λογίζονται ως Πραγματικοί Δικαιούχοι κατά την έννοια της παρ. 17 του άρθρου 3 του ν.4557/2018 όπως ισχύει.

Η κατωτέρω διατύπωση της ΥΔ είναι ενδεικτική και προσαρμόζεται αναλόγως των πραγματικών στοιχείων εκάστου φορέα (δικαιούχου ή αναδόχου):

*"Με ατομική μου ευθύνη και γνωρίζοντας τις κυρώσεις που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:*

*Με την ιδιότητά μου, ως νόμιμος εκπρόσωπος της εταιρείας*  *ή υπεύθυνος κανονιστικής συμμόρφωσης της εταιρείας*  *, δηλώνω υπεύθυνα ότι τα κατωτέρω πρόσωπα δύνανται να θεωρούνται ως πραγματικοί δικαιούχοι της εν λόγω εταιρείας, κατά την έννοια της παρ. 17 του άρθρου 3 του ν.4557/2018 όπως ισχύει:*

* *Όνομα 1, επώνυμο 1, Ημερ. γέννησης, ΑΦΜ, ιδιότητα ΠΔ, έκταση δικαιώματος ΠΔ*
* *Όνομα 2, επώνυμο 2, Ημερ. γέννησης, ΑΦΜ, ιδιότητα ΠΔ, έκταση δικαιώματος ΠΔ"*

Επισημαίνεται ότι σύμφωνα με την παρ.17 του άρθρου 3 του ν.4557/2018: "αβ) Αν, και μόνο εφόσον εξαντληθούν όλα τα δυνατά μέσα και ελλείψει βάσιμων υποψιών**, δεν προσδιοριστεί κανένα πρόσωπο ως πραγματικός δικαιούχος,** σύμφωνα με την περ. αα` ή αν υπάρχουν αμφιβολίες ως προς το ότι το πρόσωπο που προσδιορίστηκε είναι ο πραγματικός δικαιούχος, [ως «πραγματικός δικαιούχος» νοείται] το ή τα φυσικά πρόσωπα που κατέχουν θέση ανώτατου διοικητικού στελέχους διευθύνοντος την εταιρεία. [...]" και επιπλέον σύμφωνα με την παρ. 18 *"«Ανώτερο διοικητικό στέλεχος»: το διευθυντικό στέλεχος ή ο υπάλληλος, ή το αιρετό ή διορισμένο μονομελές όργανο ή μέλος συλλογικού οργάνου διοίκησης με υψηλή ιεραρχική θέση, εφόσον γνωρίζει επαρκώς τον βαθμό έκθεσης του ιδρύματος ή του οργανισμού σε κίνδυνο νομιμοποίησης εσόδων από εγκληματικές δραστηριότητες και χρηματοδότησης της τρομοκρατίας και συμμετέχει στη λήψη αποφάσεων που την επηρεάζουν, χωρίς να είναι απαραίτητα μέλος του διοικητικού συμβουλίου."*

## 5.3 Αναφορές στον Καν. (ΕΕ) 2021/1060 για τους πραγματικούς δικαιούχους

1. Σύμφωνα με τη διοργανική συμφωνία μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής της 16ης Δεκεμβρίου 2020 για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων, προκειμένου να ενισχυθεί η προστασία του προϋπολογισμού της Ένωσης και του Next Generation EU από παρατυπίες, συμπεριλαμβανομένης της απάτης, θα πρέπει να θεσπιστούν τυποποιημένα μέτρα για τη συλλογή, τη σύγκριση και τη συγκέντρωση πληροφοριών και αριθμητικών στοιχείων σχετικά με τους αποδέκτες ενωσιακής χρηματοδότησης για τους σκοπούς του ελέγχου και του λογιστικού ελέγχου. Η συλλογή δεδομένων σχετικά με όσους εντέλει επωφελούνται, άμεσα ή έμμεσα, από ενωσιακή χρηματοδότηση στο πλαίσιο της επιμερισμένης διαχείρισης, συμπεριλαμβανομένων δεδομένων σχετικά με τους πραγματικούς δικαιούχους των αποδεκτών της ενωσιακής χρηματοδότησης, είναι απαραίτητη για τη διασφάλιση αποτελεσματικών λογιστικών και λοιπών ελέγχων.
2. Προκειμένου να ενισχυθεί η προστασία του προϋπολογισμού της Ένωσης από παρατυπίες, συμπεριλαμβανομένης της απάτης, είναι αναγκαία η επεξεργασία προσωπικών δεδομένων των πραγματικών δικαιούχων που είναι φυσικά πρόσωπα. Ειδικότερα, προκειμένου να ανιχνεύονται, να διερευνώνται και να διώκονται αποτελεσματικά οι εν λόγω απάτες ή να θεραπεύονται οι παρατυπίες, είναι αναγκαίο να καταστεί δυνατός ο εντοπισμός των πραγματικών δικαιούχων που είναι φυσικά πρόσωπα τα οποία τελικά επωφελούνται από παρατυπίες, συμπεριλαμβανομένης της απάτης. Για τον σκοπό αυτό, και για λόγους απλούστευσης και προκειμένου να μειωθεί η διοικητική επιβάρυνση, τα Κράτη Μέλη θα πρέπει να έχουν τη δυνατότητα να συμμορφώνονται με την υποχρέωσή τους όσον αφορά τις πληροφορίες σχετικά με τους πραγματικούς δικαιούχους χρησιμοποιώντας τις πληροφορίες που είναι ήδη αποθηκευμένες στο μητρώο που ήδη χρησιμοποιείται για τους σκοπούς της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου1. Στο πλαίσιο αυτό, οι σκοποί της επεξεργασίας δεδομένων προσωπικού χαρακτήρα των πραγματικών δικαιούχων δυνάμει του παρόντος κανονισμού, δηλαδή η πρόληψη, ο εντοπισμός, η διόρθωση και η αναφορά παρατυπιών, συμπεριλαμβανομένης της απάτης, είναι συμβατοί με τους σκοπούς της επεξεργασίας δεδομένων προσωπικού χαρακτήρα δυνάμει της οδηγίας (ΕΕ) 2015/849.

Άρθρο 69 - Αρμοδιότητες των κρατών μελών

2. Τα κράτη μέλη διασφαλίζουν τη νομιμότητα και την κανονικότητα των δαπανών οι οποίες περιλαμβάνονται στους λογαριασμούς που υποβάλλονται στην Επιτροπή και λαμβάνουν όλα τα αναγκαία μέτρα για την πρόληψη, τον εντοπισμό, τη διόρθωση και την αναφορά των παρατυπιών, συμπεριλαμβανομένων των περιπτώσεων απάτης. Τα εν λόγω μέτρα περιλαμβάνουν τη συλλογή πληροφοριών για τους πραγματικούς δικαιούχους των αποδεκτών ενωσιακής χρηματοδότησης σύμφωνα με το παράρτημα XVII. Οι κανόνες που αφορούν τη συλλογή και την επεξεργασία των εν λόγω δεδομένων συμμορφώνονται με τους ισχύοντες κανόνες για την προστασία των δεδομένων. Η Επιτροπή, η Ευρωπαϊκή Υπηρεσία Καταπολέμησης της Απάτης και το Ελεγκτικό Συνέδριο έχουν την αναγκαία πρόσβαση στις εν λόγω πληροφορίες. Για προγράμματα που στηρίζονται από το ΤΑΜΕ, το ΤΕΑ και το ΜΔΣΘ, οι υποχρεώσεις που αφορούν τη συλλογή πληροφοριών για τους πραγματικούς δικαιούχους των αποδεκτών ενωσιακής χρηματοδότησης σύμφωνα με το κάτωθι παράρτημα XVII του Κανονισμού όπως ορίζεται στο πρώτο εδάφιο ισχύουν από την 1η Ιανουαρίου 2023.

**«ΠΑΡΑΡΤΗΜΑ XVII - Δεδομένα που πρέπει να καταγράφονται και να αποθηκεύονται ηλεκτρονικά για κάθε πράξη – άρθρο 72 παράγραφος 1 στοιχείο ε)**

|  |  |  |
| --- | --- | --- |
| **Πεδία δεδομένων** | | |
| **Δεδομένα για τον δικαιούχο**  Στους δικαιούχους περιλαμβάνονται, κατά περίπτωση, και άλλοι φορείς που πραγματοποιούν δαπάνες στο πλαίσιο της πράξης οι οποίες αντιμετωπίζονται ως δαπάνες που πραγματοποιούνται από τον δικαιούχο. | | |
| 3. | Πληροφορίες για όλους τους πραγματικούς δικαιούχους του δικαιούχου, εφόσον υπάρχουν, όπως ορίζονται στο άρθρο 3 παράγραφος 6 της οδηγίας (ΕΕ) 2015/849, δηλαδή όνομα/-τα και επώνυμο/-α, ημερομηνία/-ες γέννησης και αριθμός/-οί μητρώου ΦΠΑ ή ΑΦΜ. Τα κράτη μέλη μπορούν να συμμορφώνονται με την απαίτηση αυτή χρησιμοποιώντας τα δεδομένα που είναι αποθηκευμένα στα μητρώα που αναφέρονται στο άρθρο 30 της οδηγίας (ΕΕ) 2015/849, υπό την προϋπόθεση ότι περιλαμβάνεται μοναδικός αριθμός αναγνώρισης. | |
| **Δεδομένα για την Πράξη** | | |
| 23 | | Πληροφορίες σχετικά με το αν ο δικαιούχος ή άλλες οντότητες που υλοποιούν την πράξη σύμφωνα με τους κανόνες ανάθεσης της Ένωσης χρησιμοποιούν αναδόχους και, εάν ναι, μετά την υπογραφή των αντίστοιχων συμβάσεων, πληροφορίες για: α) όλους τους αναδόχους συμπεριλαμβανομένου του ονόματος και του αριθμού ΦΠΑ ή ΑΦΜ, β) και τους πραγματικούς δικαιούχους του αναδόχου, όπως ορίζονται στο άρθρο 3 παράγραφος 6 της οδηγίας (ΕΕ) 2015/849, δηλαδή τα ονόματα και τα επώνυμα, οι ημερομηνίες γέννησης και οι αριθμοί μητρώου ΦΠΑ ή ΑΦΜ των εν λόγω πραγματικών αναδόχων και γ) τις συμβάσεις (ημερομηνία σύμβασης, τίτλος, αριθμός και ποσό της σύμβασης) Τα κράτη μέλη μπορούν να συμμορφώνονται με την απαίτηση υπό το στοιχείο β) χρησιμοποιώντας τα δεδομένα που είναι αποθηκευμένα στα μητρώα όπως αναφέρεται στο άρθρο 30 της οδηγίας (ΕΕ) 2015/849, υπό την προϋπόθεση ότι περιλαμβάνεται μοναδικός αριθμός αναγνώρισης. Πληροφορίες στο πεδίο αυτό απαιτούνται μόνον όταν πρόκειται για διαδικασίες σύναψης δημόσιων συμβάσεων που υπερβαίνουν τα κατώτατα όρια της Ένωσης. |
| 24. | Πληροφορίες\* σχετικά με το αν ο ανάδοχος, όπως αναφέρεται στο πεδίο 23, χρησιμοποιεί υπεργολάβους και, εάν ναι, μετά την υπογραφή των αντίστοιχων συμβάσεων υπεργολαβίας, πληροφορίες για όλους τους υπεργολάβους που απαριθμούνται στα έγγραφα της σύμβασης (του αναδόχου), δηλαδή το όνομα και ο αριθμός μητρώου ΦΠΑ ή ο ΑΦΜ και πληροφορίες για τις συμβάσεις υπεργολαβίας (ημερομηνία της σύμβασης, τίτλος, αριθμός και ποσό της σύμβασης).  Η απαίτηση καταχώρισης των πληροφοριών στο πεδίο αυτό εφαρμόζεται ένα έτος μετά την έναρξη ισχύος του παρόντος κανονισμού.  Οι πληροφορίες στο πεδίου αυτό απαιτούνται  -μόνον στο πρώτο επίπεδο υπεργολαβίας  -μόνον στις περιπτώσεις που περιλαμβάνονται πληροφορίες για ανάδοχο στο πεδίο 23, και  -μόνον για συμβάσεις υπεργολαβίας συνολικής αξίας άνω των 50 000 EUR. | |
|  | | |

1. https://www.ops.gr/Ergorama/fileUploads/eggrafa/2021-2027/PragmDik\_OPS-KMPD.pdf [↑](#footnote-ref-2)
2. Βλ. σχετικά κατωτέρω, Παράρτημα 5.2, [↑](#footnote-ref-3)